Jätkuna esitas EK septembrikuus liikmesriikidele ametliku õigusaktide eelnõude paketi EL finantsarhitektuuri reformimiseks - valmis  3 määruse eelnõu uute Finantsjärelevalve Asutuste loomiseks (European Supervisory Authorites; ESA, edaspidi Asutused), mis olid mõnevõrra erinevad võrreldes esialgse EK raportiga. Lisaks valmistati ka ette Euroopa Nõukogu ja Parlamendi regulatsiooni eelnõu ning otsus Süsteemsete Riskide Nõukogu (European Systemic Risk Board; ESRB) loomiseks. Oktoobrikuus anti välja ka nn Omnibus I direktiivi eelnõu, millega püütakse määratleda tulevastele järelevalve­asutustele kohaste õiguste andmine vajalikes sektoridirektiivides.